《同潘肖径避暑西新园次韵》
明代·李学一

夏日苦炎暑，泛舟乘好风。西新清且胜，宛若憩瀛蓬。

水脉千溪合，山光四望通。鸥閒兰渚上，鱼戏水云中。

尘襟忽以静，佳兴渺难穷。贪赏归来晚，禅林起暮钟。

作者简介：李学一，字万卿，号文轩。归善（今广东惠阳）人。明世宗嘉靖三十七年（一五五八）举人，明穆宗隆庆二年（一五六八）进士，选庶吉士。散馆，授刑科给事中。历任湖广参议、贵州提学副使。清温汝能《粤东诗海》卷三四、吴道镕《广东文徵作者考》卷四有传。李学一诗，以张友仁一九四八年手抄本《文轩公集》为底本。